CELEX: 31989R0745
Language: el
Date: 1989-03-22 00:00:00
Title: Κανονισμός (ΕΟΚ) αριθ. 745/89 της Επιτροπής της 22ας Μαρτίου 1989 περί παρεκκλίσεως, για το πρώτο τρίμηνο του 1989, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στα πλαίσια ορισμένων ειδικών καθεστώτων στον τομέα του βοείου κρέατος

Avis juridique important

|

31989R0745

Κανονισμός (ΕΟΚ) αριθ. 745/89 της Επιτροπής της 22ας Μαρτίου 1989 περί παρεκκλίσεως, για το πρώτο τρίμηνο του 1989, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στα πλαίσια ορισμένων ειδικών καθεστώτων στον τομέα του βοείου κρέατος  

Επίσημη Εφημερίδα αριθ. L 080 της 23/03/1989 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 745/89 ΤΗΣ ΕΠΙΤΡΟΠΗΣ  της 22ας Μαρτίου 1989  περί παρεκκλίσεως, για το πρώτο τρίμηνο του 1989, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στα πλαίσια ορισμένων ειδικών καθεστώτων στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2),  Εκτιμώντας:  ότι ορισμένα καθεστώτα εισαγωγής προϊόντων που ανήκουν στον τομέα του βοείου κρέατος, τα οποία αναφέρονται στα άρθρα 9 έως 11 του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3182/88 (4), αποφασίστηκαν, τον Μάρτιο του 1989, για το 1989·  ότι, κατά συνέπεια, είναι αναγκαίο να γίνει παρέκκλιση από τον κανονισμό (ΕΟΚ) αριθ. 2377/80 όσον αφορά τις προθεσμίες καταθέσεων των αιτήσεων και εκδόσεως των πιστοποιητικών στα πλαίσια των ειδικών αυτών καθεστώτων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το πρώτο τρίμηνο του 1989, κατά παρέκκλιση από το άρθρο 15 του κανονισμού (ΕΟΚ) αριθ. 2377/80, όσον αφορά τα καθεστώτα που αναφέρονται στα άρθρα 9 έως 11 του εν λόγω κανονισμού:  α) οι αιτήσεις είναι δυνατόν να κατατεθούν μόνον από την 1η έως τις 10 Απριλίου 1989·  β) οι ανακοινώσεις που προβλέπονται στο άρθρο 15 παράγραφος 4 στοιχεία α) και β) του εν λόγω κανονισμού πραγματοποιούνται στις 14 Απριλίου 1989·  γ) η έκδοση των πιστοποιητικών η οποία προβλέπεται στο άρθρο 15 παράγραφος 5 στοιχείο α) του εν λόγω κανονισμού πραγματοποιείται στις 28 Απριλίου 1989.  Άρθρο 2  Ο κανονισμός (ΕΟΚ) αριθ. 4143/88 της Επιτροπής (5) καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.  (3) ΕΕ αριθ. L 241 της 13. 9. 1980, σ. 5.  (4) ΕΕ αριθ. L 283 της 18. 10. 1988, σ. 13.  (5) ΕΕ αριθ. L 362 της 30. 12. 1988, σ. 29.